Kvalifikacije za Evropsko prvenstvo u nogometu 2020.
Kvalifikacije za Evropsko prvenstvo u nogometu 2020. bilo je nogometno takmičenje koje se je odigralo od marta 2019. do novembra 2020. kako bi se odredili učesnici Evropskog prvenstva 2020, koje će se održati od 11. juna do 11. jula 2021. Ukupno 55 reprezentacija učestvovalo je u kvalifikacijama. Izvlačenje kvalifikacijskih grupa za Evropsko prvenstvo se je održalo 2. decembra 2018. u Dublinu. Pobjednici 10 grupa, kao i drugoplasirane ekipe kvalificirale su se na Evropsko prvenstvo. Takmičenje je povezano sa UEFA Ligom nacija 2018/2019. pružajući državama drugu šansu da se kvalificiraju na završno takmičenje. Prvi put nakon 1976. godine niti jedan tim nije imao direktno obezbijeđeno učešće na Evropskom prvenstvu. Debitantski nastup u kvalifikacijama zabilježilo je Kosovo.